**ΥΠΟΧΡΕΩΣΕΙΣ ΔΗΜΟΣΙΟΤΗΤΑΣ ΔΙΚΑΙΟΥΧΩΝ ΔΡΑΣΗΣ**

**«Επιχειρούμε Έξω»**

Κατά τη διάρκεια υλοποίησης της πράξης (έργου) τους οι Δικαιούχοι που θα ενταχθούν στη Δράση ''Επιχειρούμε Έξω-Υποστήριξη Διεθνούς Προβολής ΜΜΕ με Εξωστρεφή Προσανατολισμό'' **απαιτείται να λαμβάνουν** όλα τα μέτρα πληροφόρησης που προβλέπονται στο Παράρτημα XII του Κανονισμού 1303/2013 **και να υλοποιήσουν την ορθή εφαρμογή των υποχρεώσεων δημοσιότητας** στο πλαίσιο υλοποίησης του επενδυτικού τους σχεδίου σύμφωνα με τα αναφερόμενα στην Αναλυτική Πρόσκληση της Δράσης, ως ισχύει.

Ειδικότερα, **κατά την υλοποίηση της Πράξης (έργο)**, ο Δικαιούχος ενημερώνει υποχρεωτικά το κοινό σχετικά με τη στήριξη που έχει λάβει από τα Ταμεία:

**α) τοποθετώντας, τουλάχιστον μία αφίσα** (ελάχιστου μεγέθους Α3) με πληροφορίες σχετικές με το έργο, συμπεριλαμβανομένης της χρηματοδοτικής συνδρομής της Ένωσης, σε σημείο εύκολα ορατό από το κοινό, όπως η είσοδος στα γραφεία της επιχείρησης.

[Υπόδειγμα αφίσας για τοποθέτηση (ελληνική έκδοση)](https://kepa-anem.gr/wp-content/uploads/sites/2/2017/12/AfisaExoGR.pdf)

[Υπόδειγμα αφίσας για τοποθέτηση (αγγλική έκδοση)](https://kepa-anem.gr/wp-content/uploads/sites/2/2017/12/AfisaExoEN.pdf)

**β) τοποθετώντας υποχρεωτικά στο χώρο του περιπτέρου τους σε κάθε έκθεση του εξωτερικού στην οποία συμμετέχουν και χρηματοδοτείται στο πλαίσιο της Δράσης**, την αφίσα (σε ελάχιστο μέγεθος A3), εξασφαλίζοντας σχετικό φωτογραφικό υλικό τεκμηρίωσης (αρχείο pdf).

[Υπόδειγμα αφίσας για τοποθέτηση στο χώρο του περιπτέρου (αγγλική έκδοση)](https://kepa-anem.gr/wp-content/uploads/sites/2/2017/12/AfisaExoEN.pdf)

**γ) τοποθετώντας στο διαδικτυακό του τόπο (εάν διαθέτει),** σε θέση που είναι ορατή κατά την είσοδο σε αυτόν, καθώς και μέσα στο πλαίσιο της οθόνης μιας ψηφιακής συσκευής, το έμβλημα της Ευρωπαϊκής Ένωσης με τη σχετική αναφορά στην Ένωση και το Διαρθρωτικό Ταμείο, το λογότυπο του ΕΣΠΑ και το Επιχειρησιακό Πρόγραμμα Ανταγωνιστικότητα, Επιχειρηματικότητα & Καινοτομία, **χωρίς να απαιτείται ο χρήστης να κυλήσει τη σελίδα προς τα κάτω.**

Παρόλο που προτείνεται η χρήση όλων των ανωτέρω σημάτων και περιγραφών, εάν δεν υπάρχει ο απαιτούμενος χώρος θα πρέπει κατ’ ελάχιστον να υπάρχει το έμβλημα της Ε.Ε. με την αντίστοιχη αναφορά στο Ευρωπαϊκό Ταμείο Περιφερειακής Ανάπτυξης.

Προς εξυπηρέτηση των δικαιούχων, τα e-banner έχουν προσαρμοστεί σε εναλλακτικές διαστάσεις:

[E-banner για την ελληνική έκδοση της ιστοσελίδας](https://kepa-anem.gr/wp-content/uploads/sites/2/2017/12/Σήματα-ΕΤΠΑ.zip)

[Ε-banner για την ξενόγλωσση έκδοση της ιστοσελίδας](https://www.efepae.gr/files4users/files/Επιχειρούμε%20Έξω/Logos-AGGLIKA.zip)

**δ) παρέχοντας στον διαδικτυακό του τόπο (ιστοσελίδα), εάν υπάρχει, σύντομη περιγραφή της πράξης**, ανάλογη προς το επίπεδο της στήριξης, που περιλαμβάνει τους στόχους και τα αποτελέσματα της και επισημαίνει τη χρηματοδοτική συνδρομή από την Ένωση.

Επισυνάπτουμε περιγραφικό κείμενο εφαρμοσμένο σε Πρότυπο αρχείο προς επεξεργασία από τους δικαιούχους, σύμφωνα με το επιχειρηματικό τους σχέδιο και ανάρτηση στις ιστοσελίδες τους. Η Αγγλική έκδοση του κειμένου είναι για την ανάρτηση στη ξενόγλωσση έκδοση της ιστοσελίδας της επιχείρησης, εφόσον υπάρχει.

[Κείμενο προς ανάρτηση στην ιστοσελίδα (για την ελληνική έκδοση της ιστοσελίδας).](https://kepa-anem.gr/wp-content/uploads/sites/2/2017/12/AfisaExoGR.pdf)

[Κείμενο προς ανάρτηση στην ιστοσελίδα (για την ξενόγλωσση έκδοση της ιστοσελίδας).](https://kepa-anem.gr/wp-content/uploads/sites/2/2017/12/AfisaExoEN.pdf)

**Επίσης οι Δικαιούχοι οφείλουν να αποδέχονται** τη συμπερίληψή τους στο κατάλογο των πράξεων του Ε.Π. που δημοσιοποιεί η Ειδική Υπηρεσία Διαχείρισης του Ε.Π. (ή εναλλακτικά ο ΕΦ), στις διαδικτυακές πύλες <www.antagonistikotita.gr>, <www.espa.gr>, <www.efepae.gr>, κατά τα προβλεπόμενα στο άρθρο 115 και στο Παράρτημα ΧΙΙ του Καν. 1303/2013, και στο οποίο αναφέρονται: η ονομασία του Δικαιούχου και της πράξης, σύνοψη της πράξης, ημερομηνία έναρξης της πράξης, καταληκτική ημερομηνία πράξης, συνολική επιλέξιμη δαπάνη, ποσοστό συγχρηματοδότησης, ταχυδρομικός κώδικας, ή άλλη κατάλληλη ένδειξη της τοποθεσίας, χώρα, ονομασία της κατηγορίας παρέμβασης της πράξης.

Για οποιαδήποτε διευκρίνιση μπορείτε να επικοινωνήσετε με τον [αρμόδιο εταίρο/Περιφερειακή Μονάδα](http://www.efepae.gr/frontend/articles.php?cid=371&t=Etairoi) του ΕΦΕΠΑΕ, ανάλογα με την Περιφέρεια υλοποίησης της επένδυσης.